text: Vuonna 2015 Clintonit lahjoittivat miljoona dollaria hyväntekeväisyysjärjestöille, suurimmaksi osaksi Clinton Foundation -säätiölle. Entinen presidentti Bill Clinton tienasi lähes 5,3 miljoonaa dollaria puhepalkkioina, ja ulkoministerinä aiemmin toiminut Hillary Clinton ilmoitti ansainneensa 3 miljoonaa dollaria Simon & Schuster -kustantamolta kirjastaan, joka käsitteli hänen virkakauttaan ulkoministeriössä.